ลูก 10 เดือนมีอาการไอมานานเกิน 1 เดือนไปหาบอกไม่เป็นรัยล่าสุดเช้ามีไข้ ควรจะรอดูอาการหรือไม่หาเลยค่ะ *มีน้ำมูกร่วมด้วยค่ะ
สวัสดีค่ะ อาการไอเรื้อรัง อาจมีสาเหตุจากหลังจากหายจากการติดเชื้อในทางเดินหายใจโดยในบางคนอาจจะมีหลอดลมที่ค่อนข้างไว ทำให้หลังการติดเชื้อ อาจจะยังไอติดต่อกันได้อีก 1-2 เดือน สาเหตุอื่นๆเช่นหลอดลมอักเสบเรื้อรัง กลุ่มอาการภูมิแพ้ โดยร่างกายอาจได้รับสารที่ทำให้เกิดการระคายเคืองหรือสารก่อภูมิแพ้ เช่น ไรฝุ่น ควัน ขนสัตว์ เชื้อรา โรคหอบหืด อาจจะไอเมื่ออากาศสัมผัสสิ่งแวดล้อมที่มีอากาศเย็นหรือการออกกำลังกายหนักๆเป็นตัวกระตุ้น หรือถ้าไอมีเลือดร่วมด้วยและมีประวัติสัมผัสผู้ป่วยวัณโรคอาจจะเกี่ยวกับวัณโรคปอดหากไอเรื้อรังเกิน 1 เดือน มีน้ำมูกมาก มีไข้สูง ควรพากลับไปพบแพทย์เพื่อตรวจว่ามีการติดเชื้อซ้ำขึ้นมาอีกหรือไม่ หรือเกิดจากสาเหตุอื่นๆดังกล่าวไปแนะนำการดื่มน้ำมาก ๆ เพื่อให้เสมหะไม่ข้นเหนียวและขับออกมาได้ง่าย และลดการระคายเคืองที่คอ หลีกเลี่ยงสิ่งแวดล้อมที่กระตุ้นให้ไอมากขึ้น และมลภาวะที่เป็นพิษ เช่น ฝุ่น ควัน ควันบุหรี่